# data[].attributes.body
Što su ljudska prava?

Ljudska prava su urođena prava svakog čovjeka. Pripadaju nam po rođenju, zato što smo ljudska bića. Koncept ljudskih prava zasniva se na pretpostavci da svako pojedino ljudsko biće ima (ista) ljudska prava – bez obzira na rasu, boju kože, spol, jezik, religiju, političko ili drugo opredjeljenje ili druga obilježja. Tijekom povijesti usvojeni su brojni propisi koji govore o ljudskim pravima. Ti propisi (zakoni, deklaracije, konvencije, paktovi i sl.) nam u pravnom smislu jamče naša ljudska prava i štite nas od postupanja koja bi u njih zadirala, istovremeno obvezujući države i druge entitete da ta prava štite. Ipak, ti propisi nisu „izvor“ ljudskih prava – oni ih jamče i dodjeljuju nam određenu zaštitu, ali svoja temeljna ljudska prava imamo i bez tih propisa. Kao što je već rečeno, ona nam pripadaju samim time što smo ljudska bića.

# data[].attributes.body
Međunarodni se dan ljudskih prava obilježava svake godine 10. prosinca, na dan kada je potpisana Opća deklaracija Ujedinjenih naroda o ljudskim pravima 1948. godine. Tada je prvi put u povijesti čovječanstva priznato pravo svih ljudi na život, slobodu i sigurnost bez ikakvih razlika.

# data[].attributes.body
Nakon usvajanja Opće deklaracije o ljudskim pravima, članovi UN-a su razvili dva međunarodna sporazuma o građanskim i političkim pravima, ekonomskim, socijalnim i kulturnim pravima, a među mnogim zemljama u svijetu i Republika Hrvatska je supotpisnica Deklaracije.

# data[].attributes.body
Počevši od temeljnog prava „da se sva ljudska bića rađaju slobodna, jednako vrijedna i imaju ista prava“ kao i da „imaju pravo uživati sva prava i slobode navedene u ovoj Deklaraciji bez iznimke“, Deklaracija sadrži i osnovna ekonomska, socijalna i kulturna, kao i građanska i politička prava.

# data[].attributes.body
Neka od ljudskih prava :

Zabrana ropstva (čl 4.)

Zabrana torture (čl. 5.)

Zabrana diskriminacije (čl. 2. i 7.)

Pravo na život, slobodu, osobnu sigurnost (čl. 3.)

Pravo svake osobe na pravično suđenje i zabrane samovoljnog uhićenja (čl. 9.-12.)
Pravo na zaštitu privatnosti (čl. 12.)

Pravo čovjeka da se slobodno kreće unutar svoje države (čl. 13.)

Pravo punoljetnih muškaraca i žena na sklapanje braka i osnivanje obitelji (čl. 16.)

Pravo na rad i slobodan izbor zaposlenja (čl 23.)

Pravo na dostojan životni standard (čl. 25.)

Pravo na obrazovanje (čl. 26 )

# data[].attributes.body
Policija ima jednu od ključnih uloga u poštivanju i zaštiti ljudskih prava. Njihova uloga je spriječiti kršenje ljudskih prava. Policija je u svakodnevnom životu u kontaktu sa ljudima i stoga je bitno da ne krše njihova ljudska prava.

# data[].attributes.body
Nezavisne institucije za zaštitu ljudskih prava:

Ured pučke pravobraniteljice

Ured pravobraniteljice za ravnopravnost spolova

Ured pravobraniteljice za djecu

# data[].attributes.body
Prema javno dostupnim objavama Ureda pučke pravobraniteljice RH, najčešće osnove na temelju kojih hrvatski građani imaju pritužbe na diskriminaciju su nacionalno podrijetlo, vjera i dob, i to u područjima rada, zapošljavanja, javnog informiranja i medija te pravosuđa i uprave.

# data[].attributes.body
Sretan Vam Međunarodni dan ljudskih prava!